CELEX: 32012R0287
Language: lv
Date: 2012-03-30 00:00:00
Title: Komisijas Īstenošanas regula (ES) Nr. 287/2012 ( 2012. gada 30. marts ), ar ko groza Īstenošanas regulu (ES) Nr. 540/2011 attiecībā uz darbīgās vielas triflusulfurona apstiprināšanas nosacījumiem  Dokuments attiecas uz EEZ

31.3.2012   
            
            
               LV
            
            
               Eiropas Savienības Oficiālais Vēstnesis
            
            
               L 95/7
            
         KOMISIJAS ĪSTENOŠANAS REGULA (ES) Nr. 287/2012
   (2012. gada 30. marts),
   ar ko groza Īstenošanas regulu (ES) Nr. 540/2011 attiecībā uz darbīgās vielas triflusulfurona apstiprināšanas nosacījumiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punkta c) apakšpunktu,
   tā kā:
   
               (1)
            
            
               Triflusulfurons ar Komisijas Direktīvu 2009/77/EK (2) tika iekļauts Padomes Direktīvas 91/414/EEK (3) I pielikumā kā darbīgā viela, atļaujot to izmantot kā herbicīdu cukurbietēm un lopbarības bietēm apmērā, kas nepārsniedz 60 g/ha, ne biežāk kā reizi trijos gados vienā un tajā pašā laukā. Kā papildu ierobežojums šīs vielas iekļaušanai minētajā pielikumā tika noteikts, ka apstrādātu kultūraugu lapas ir aizliegts izbarot mājlopiem. Ņemot vērā minētās darbīgās vielas tīrības pakāpi, piemaisījuma N,N-dimetil-6-(2,2,2-trifluoretoksi)-1,3,5-triazīn-2,4-diamīna maksimāli pieļaujamās koncentrācijas līmenis tika noteikts 6 g/kg.
            
         
               (2)
            
            
               Kopš Direktīva 91/414/EEK ir aizstāta ar Regulu (EK) Nr. 1107/2009, uzskata, ka šī viela ir apstiprināta atbilstoši minētajai regulai un iekļauta pielikuma A daļā Komisijas 2011. gada 25. maija Īstenošanas regulā (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (4).
            
         
               (3)
            
            
               Pieteikuma iesniedzējs, pēc kura pieprasījuma triflusulfurons tika iekļauts Direktīvas 91/414/EEK I pielikumā, 2010. gada 25. jūnijā iesniedza pieteikumu, lūdzot grozīt nosacījumus attiecībā uz triflusulfurona apstiprināšanu. Tas lūdza atcelt ierobežojumus attiecībā uz minētās vielas izmantošanu par herbicīdu un attiecīgā piemaisījuma pieļaujamo līmeni, kas minēts 1. apsvērumā. Minētajam pieteikumam bija pievienota papildu informācija. To iesniedza Francijai, kura ar Komisijas Regulu (EK) Nr. 1490/2002 (5) bija izraudzīta par ziņotāju dalībvalsti.
            
         
               (4)
            
            
               Ziņotāja dalībvalsts izvērtēja pieteikuma iesniedzēja sniegto papildu informāciju un sagatavoja novērtējuma ziņojuma projekta papildinājumu. Tā minēto papildinājumu 2010. gada 17. decembrī iesniedza Komisijai, kas to paziņoja pārējām dalībvalstīm un Eiropas Pārtikas nekaitīguma iestādei, lai tās varētu iesniegt komentārus. Dalībvalstis un Komisija minēto novērtējuma ziņojuma projekta papildinājumu izskatīja Pārtikas aprites un dzīvnieku veselības pastāvīgajā komitejā 2012. gada 9. martā kā papildinājumu Komisijas pārskata ziņojumam par triflusulfuronu.
            
         
               (5)
            
            
               Tika veiktas dažādas pārbaudes, un to rezultāti liecināja, ka, grozot apstiprināšanas noteikumus tā, kā lūgts pieteikumā, netiek radīts nekāds papildu apdraudējums triflusulfurona apstiprinājumā un Komisijas pārskata ziņojumā par minēto vielu jau vērā ņemtajiem apdraudējumiem.
            
         
               (6)
            
            
               Tāpēc attiecīgi būtu jāgroza Īstenošanas regulas (ES) Nr. 540/2011 pielikums.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Grozījumi Īstenošanas regulā (ES) Nr. 540/2011
   Pielikuma A daļas 289. rindu “Triflusulfurons” groza šādi:
   
               1)
            
            
               aili “Tīrība” aizstāj ar šādu:
               “≥ 960 g/kg”;
            
         
               2)
            
            
               ailē “Īpaši noteikumi” A daļu aizstāj ar šādu:
               “A   DAĻA
               Var atļaut izmantot tikai kā herbicīdu.”
            
         2. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 30. martā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 309, 24.11.2009., 1. lpp.
   
      (2)  OV L 172, 2.7.2009., 23. lpp.
   
      (3)  OV L 230, 19.8.1991., 1. lpp.
   
      (4)  OV L 153, 11.6.2011., 1. lpp.
   
      (5)  OV L 224, 21.8.2002., 23. lpp.